Source: http://docplayer.fi/7558551-Vapo-oy-turvetuotantoalueiden-vesistokuormituksen-arviointi-yvahankkeissa-ja-ymparistolupahakemuksissa.html
Timestamp: 2018-12-11 03:34:09+00:00
Document Index: 11906994

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vapo Oy. Turvetuotantoalueiden vesistökuormituksen arviointi YVAhankkeissa ja ympäristölupahakemuksissa - PDF
Download "Vapo Oy. Turvetuotantoalueiden vesistökuormituksen arviointi YVAhankkeissa ja ympäristölupahakemuksissa"
1 Vapo Oy Turvetuotantoalueiden vesistökuormituksen arviointi YVAhankkeissa ja ympäristölupahakemuksissa Yhteenveto tutkimusten ja kuormitustarkkailujen tuloksista
3 1 Turvetuotantoalueiden vesistökuormituksen arviointi YVA-hankkeissa ja ympäristölupahakemuksissa. Yhteenveto tutkimusten ja kuormitustarkkailujen tuloksista. Sisältö 1 JOHDANTO AINEISTO JA MENETELMÄT OMINAISKUORMITUKSEEN VAIKUTTAVAT SÄÄOLOSUHTEET Sadannan ja valunnan määrä ja laatu Vuodenaikojen pituudet ja valunnan jakautuminen Valunnan jakautuminen turvetuotantoalueilla VALUNTA Ojittamaton alue Metsäojitettu alue Kuntoonpanovaiheessa oleva alue Tuotannossa oleva alue VEDEN LAATU Ojittamaton alue Metsäojitettu tai sarkaojitettu alue Kuntoonpanovaiheessa oleva alue Tuotannossa oleva alue Perustaso Perustaso + virtaamansäätö Pintavalutuskenttä Kasvillisuuskenttä, kosteikko Kemikalointi SUOALUEEN KUORMITUS ENNEN TURVETUOTANTOHANKETTA TURVETUOTANTOALUEEN KUORMITUKSEN ARVIOINNISSA KÄYTETTÄVÄT OMINAISKUORMITUSLUVUT Nettokuormituksen laskenta Kuntoonpanovaihe Perustaso Pintavalutuskenttä Tuotantovaihe Perustaso Perustaso + virtaamansäätö Pintavalutuskenttä Kasvillisuuskenttä, kosteikko Kemikalointi Kuormituksen jakautuminen vuodenajoittain... 34
4 2 7.5 Ominaiskuormituslukujen käyttö vesistökuormituksen arvioinnissa YHTEENVETO VIITTEET Liitteet Liite 1 Liite 2 Liite 3 Liite 4 Tarkkailukohteet Turvetuotantoalueen kuntoonpanotyövaiheiden eteneminen Ennakkotarkkailutulokset, metsäojitetut ja sarkaojitetut kohteet Tarkkailuaineistojen keskiarvot ja tilastolliset jakaumat Pöyry Environment Oy Mari Pekkala DI, FM Yhteystiedot PL 20, Tutkijantie 2 A Oulu puh sähköposti Copyright Pöyry Environment Oy Kaikki oikeudet pidätetään Tätä asiakirjaa tai osaa siitä ei saa kopioida tai jäljentää missään muodossa ilman Pöyry Environment Oy:n antamaa kirjallista lupaa.
5 3 1 JOHDANTO Turvetuotantoalueiden YVA-hankkeissa sekä ympäristölupahakemuksissa turvetuotantoalueelta vesistöön aiheutuvaa kuormitusta on usein arvioitu vaihtelevilla laskentaperusteilla. Arvioinnin pohjana on yleensä käytetty vastaavan alueen muiden turvetuotantoalueiden kuormitustarkkailuaineistoa, mutta ongelmana on ollut aineistojen luotettavuus ja kattavuus. Etenkin kuntoonpanovaiheesta ja ympärivuotisilta kohteilta joidenkin vesienkäsittelymenetelmien osalta tarkkailuaineistoa on voinut olla vähän. Kuormitusarvoissa on tämän vuoksi voitu joutua tekemään yleistyksiä ja oletuksia kuormituslaskentaa varten. Esimerkiksi Pohjois-Suomen tarkkailuaineistoa ei ole aina pidetty luotettavana kuvaamaan Etelä-Suomen alueella sijaitsevien turvetuotantoalueiden kuormituksia, koska vuodenaikojen pituuksissa on alueellisia eroja ja erilaiset sää- ja valuntaolosuhteet vaikuttavat vesistökuormitukseen. Kuormituksen arviointi vaikuttaa merkittävästi turvesuon vesistövaikutusten arviointiin. Seuraavassa on tarkasteltu vesistökuormituksen arviointiperusteita sekä koottu kuormituslaskelmia varten käyttökelpoiset ominaiskuormitusluvut eri vesienkäsittelymenetelmille ja maankäyttövaiheille Vapo Oy:n Itä-, Länsi- ja Pohjois-Suomen kuormitustarkkailuaineistojen sekä kirjallisuuden perusteella. 2 AINEISTO JA MENETELMÄT Lähtöaineistoina tarkastelussa käytettiin Vapo Oy:n turvetuotantoalueiden kuormitustarkkailuaineistoa koko Suomesta tuotantosoiden osalta vuosilta Kuntoonpanosoita on vähemmän kuin tuotantosoita, ja kuntoonpanosoiden osalta tarkastelujakso pidennettiin vuosiin , jotta tarkasteluun saatiin laajempi aineisto. Itä- ja Länsi-Suomen tarkkailuaineistot on yhdistetty Etelä-Suomeksi, koska niiden välillä ei ole merkittäviä alueellisia eroja esim. ilmastollisesti ja näin voitiin tarkastella laajempaa aineistoa. Pohjois-Karjalan alue kuuluu Vapon Itä-Suomen alueeseen mutta sen katsottiin kuitenkin vastaavan ilmastoltaan enemmän Pohjois- Suomea kuin Etelä-Suomea. Alueellinen jako on esitetty kuvassa 1. Tarkkailusuot sijaitsevat kuvaan merkityn katkoviivan eteläpuolella. Kuva 1 Tarkkailuaineistojen alueellinen jako pohjoisen ja etelän välillä. Pohjois-Suomen tarkkailusuot sijaitsevat katkoviivalla merkityn rajan eteläpuolella.
6 4 Turvetuotantoalueiden tarkkailut ovat jakautuneet suunnilleen ympäristökeskusten aluejaon mukaisesti. Pohjois-Suomi käsittää Pohjois-Pohjanmaan, Kainuun, Pohjois-Karjalan ja Lapin ympäristökeskusten alueet. Itä-Suomen alueeseen kuuluvat Kaakkois-Suomen, Pohjois-Savon ja Etelä-Savon ympäristökeskusten alueet ja Länsi-Suomen alueeseen kuuluvat Uudenmaan, Lounais-Suomen, Hämeen, Pirkanmaan, Keski-Suomen ja Länsi-Suomen ympäristökeskusten alueet. Pohjois- ja Etelä-Suomen välillä tarkkailuaineistojen laajuudessa ja sisällössä on monelta osin eroja. Suurimpana erona voidaan pitää kuntoonpanovaiheen kuormitustarkkailun vähäisyyttä Etelä-Suomessa verrattuna Pohjois-Suomen melko laajaan kuntoonpanovaiheen tarkkailuun. Kuntoonpanovaiheessa ympärivuotista virtaamamittausta ei ole juurikaan ollut myöskään Pohjois-Suomessa ennen vuotta Lähtöaineistosta on tarkistettu ja korjattu tiedossa olevia virheellisesti merkittyjä vesienkäsittelymenetelmiä. Esimerkiksi kosteikkokenttiä on voitu virheellisesti luokitella pintavalutuskentiksi. Myöskään virtaamansäädöllisiä kohteita ei ole ainakaan Pohjois-Suomessa aina eroteltu laskeutusaltaallisista kohteista, jolloin niiden tarkkailutulokset sisältyvät laskeutusaltaallisten soiden tuloksiin. Mikäli käyttökelpoista tarkkailuaineistoa ei ollut saatavilla, arviointiin on käytetty apuna kirjallisuudesta löytyviä tutkimuksia ja muuta käytettävissä olevaa tietoa. Taulukossa 1 on esitetty tarkkailuaineistossa mukana olevien tarkkailukohteiden sekä vesinäytteiden määrät vesiensuojelumenetelmittäin tarkasteluvuosijaksolla. Osalla kohteista vesiensuojelumenetelmä on vaihtunut tarkastelujaksolla, jolloin kohteet ovat mukana molempien vesienkäsittelymenetelmien lukumäärissä. Tarkkailukohteet on lueteltu liitteessä 1. Taulukko 1 Tarkkailukohteiden ja -näytteiden määrät Etelä- ja Pohjois-Suomen tarkkailuaineistossa eri vesiensuojelumenetelmittäin. Etelä-Suomi Pohjois-Suomi Kohteita, kpl Vesinäytteitä, kpl Kohteita, kpl Vesinäytteitä, kpl Kuntoonpanosuot Perustaso Pintavalutuskenttä, ympärivuot Pintavalutuskenttä, kesä Kasvillisuuskenttä Tuotantosuot Perustaso Perustaso + virtaamansäätö Pintavalutuskenttä, ympärivuot Pintavalutuskenttä, kesä Kasvillisuuskenttä, ympärivuot Kasvillisuuskenttä, kesä Kemikalointi OMINAISKUORMITUKSEEN VAIKUTTAVAT SÄÄOLOSUHTEET 3.1 Sadannan ja valunnan määrä ja laatu Sademäärissä on huomattavaa vaihtelua Etelä- ja Pohjois-Suomen välillä. Etelä-Suomessa vuotuinen sademäärä vaihtelee noin 600 mm:stä yli 650 mm:iin, kun taas pohjoisimmassa Suomessa sadanta voi jäädä alle 500 mm:iin. Vuosien välillä voi olla merkittävää vaihtelua sademäärissä. Kuvassa 2 on esitetty vuosisadanta Suomessa pitkällä aikavälillä ( ) keskimäärin.
7 5 Vuosihaihdunta jakautuu Suomessa suunnilleen samalla tavoin kuin sadanta (kuva 2). Suurinta haihdunta on Etelä-Suomessa (suurimmillaan noin 500 mm) ja vähäisintä Pohjois-Lapissa (noin 100 mm). Lumen pinnasta tapahtuva haihdunta on vähäistä. Kuva 2 Vuotuinen sadanta (vasemmanpuoleinen kuva) ja haihdunta (oikeanpuoleinen kuva) pitkällä aikavälillä keskimäärin. (lähteet: Ilmatieteen laitos, Vakkilainen 1986) Pintavalunnan määrä riippuu sade- ja lämpötilaolosuhteista. Vuotuisesta sadannasta haihtuu Suomessa keskimäärin noin puolet. Valunnat kasvavat etelästä pohjoiseen, koska pohjoisessa vuosihaihdunta on huomattavasti vähäisempää kuin etelässä. Saukkosen & Kortelaisen (1995) tutkimuksessa keskimääräinen valunta oli mm/a ja Pohjois-Suomessa valunta oli keskimäärin 25 % suurempi kuin Etelä-Suomessa. Etelä-Suomessa vuosivalunta on keskimäärin tasoa mm ja Pohjois-Suomessa mm (kuva 3). Keskivaluman arvot ovat vastaavasti Etelä-Suomessa keskimäärin 6 10 l/s km 2 ja Pohjois-Suomessa l/s km 2. Ilmansaasteet ja kaukokulkeuma vaikuttavat sadeveden laatuun. Suomen ympäristökeskus ja Ilmatieteen laitos ovat tutkineet sadannan mukana tulevaa ilmalaskeumaa ympäri Suomea. Sadannan laatua on tässä yhteydessä tarkasteltu Etelä- ja Pohjois-Suomen mittausasemien v keskimääräisten mittaustulosten perusteella (Vuorenmaa ym ja 2001, Järvinen & Vänni 1998). Etelä- ja Pohjois-Suomen mittausasemien rajana on käytetty suunnilleen kuvassa 1 esitettyä aluejakoa. Vuosina Etelä-Suomessa mittausasemalla sadevedessä oli keskimäärin noin 1000 µg/l kokonaistyppeä ja 28 µg/l kokonaisfosforia. Pohjois-Suomessa 9 13 mittausasemalla pitoisuuksien vuosikeskiarvot olivat noin 680 µg/l typpeä ja 26 µg/l fosforia. Etelä-Suomessa sadevedessä on näin ollen noin 50 % suurempi typpipitoisuus verrattuna Pohjois-Suomeen.
8 6 Kuva 3 Vuotuinen valunta (mm/a) pitkällä aikavälillä keskimäärin. (lähde: Suomen ympäristökeskus) 3.2 Vuodenaikojen pituudet ja valunnan jakautuminen Vuodenaikojen pituudet vaihtelevat vuosien sääolojen mukaan, ja niissä on myös selviä alueellisia eroja Etelä- ja Pohjois-Suomen välillä. Ilmastolliset erot maan eri osissa ovat erityisen suuret talvikuukausina. Ilmatieteen laitoksen vuodenaikojen määritelmät vuorokauden keskilämpötilan perusteella ovat seuraavat: terminen talvi < 0 C; terminen kevät 0 10 C, terminen kesä > 10 C ja terminen syksy 0 10 C. Kuvassa 4 on esitetty pysyvän lumipeitteen keskimääräiset satamis- ja sulamisajankohdat Suomessa vuosina Pohjois-Suomessa pysyvä lumipeite sataa yleensä marraskuussa, mutta Lapissa jo lokakuussa, ja pysyvän lumen aika kestää noin toukokuun alkuun puoliväliin asti. Lumipeitteinen kausi (talvi ja kevät) kestää pohjoisessa noin puoli vuotta. Keski-Suomessa pysyvä lumi sataa yleensä marraskuun lopussa tai joulukuun alussa, ja sulaa huhtikuun loppupuolella. Eteläisimmässä Suomessa ja rannikon lähellä pysyvä lumipeite voi sataa vasta joulukuun loppupuolella ja hävitä maaliskuun lopussa tai huhtikuun alussa, jolloin lumipeitteen kesto jää noin 3 kuukauteen. Suurin osa valunnasta ajoittuu kevääseen, kesään ja syksyyn. Talviaikaisen valunnan osuus vuosivalunnasta on edelleen vähäinen Pohjois-Suomessa, vaikka talvet ovatkin viime vuosina muuttuneet yhä lämpimämmiksi. Etelä-Suomessa selvästi Pohjois-Suomea suurempi osuus valunnasta tulee talvella. Ilmatieteen laitoksen lumitilastojen mukaan lumipeitteisten päivien lukumäärä on Etelä-Suomessa noin d, kun Pohjois-Suomessa lumipeitteisiä päiviä on noin d. Etelässä sadanta tulee vetenä suurimman osan vuodesta, joten valumat pysyvät korkeampina ympäri vuoden. Kevätvalunnan osuus vuosivalunnasta on Etelä-Suomessa noin % ja Pohjois-Suomessa noin %; Saukkosen & Kortelaisen (1995) tutkimuksen mukaan metsätalousalueilla kevätvalumien osuus oli keskimäärin 50 % koko vuoden valumista, vaikka kevätjaksot ajallisesti
9 7 edustivat vain % koko vuodesta (35 50 vrk). Etelä-Suomessa kevätvalunnan määrä on arviolta mm ja Pohjois-Suomessa mm. Kesävalunta muodostaa yleensä vuosivalunnasta vain pienen osan, mutta se voi vaihdella paljonkin sateisuudesta riippuen. Syysvalunta kasvaa yleensä jakson loppua kohden. Pohjois-Suomessa syysvalunta jää usein Etelä- Suomea pienemmäksi, koska lumi tulee pohjoisessa aikaisemmin. Kuva 4 Keskimääräinen pysyvän lumipeitteen satamispäivä (vasemmanpuoleinen kuva) sekä pysyvän lumipeitteen sulamispäivä (oikeanpuoleinen kuva) pitkällä aikavälillä keskimäärin. (Lähde: Ilmatieteen laitos) 3.3 Valunnan jakautuminen turvetuotantoalueilla Turvetuotantoalueiden päästötarkkailuissa vuodenajat on jaoteltu joko hydrologisesti tai kalenterivuosittain. Hydrologisin perustein tehty jako kuvaa paremmin eri vuodenaikoihin liittyvää valuntaa ja vesistökuormitusta. Vuodenaikojen pituudet vaihtelevat sääolosuhteiden mukaan joka vuosi, joskus huomattavastikin, joten yleisellä tasolla vuodenaikojen jaottelu voidaan tehdä vain suuntaa-antavasti. Suuntaa-antavasti jaoteltuna keskimääräiset vuodenaikojen pituudet (vrk) Etelä- ja Pohjois-Suomessa turvetuotantoalueilla ovat: Talvi Kevät Kesä Syksy Vuosi Pohjois-Suomi Etelä-Suomi Kuvassa 5 on havainnollistettu turvetuotantoalueilta ympärivuotisesti mitatun valuman jakautumista vuodenajoittain Etelä- ja Pohjois-Suomessa keskimäärin v virtaamamittausaineistojen ja vuodenaikajaottelun perusteella. Pohjois-Suomessa Etelä-Suomea suurempi pintavalunnan määrä (noin mm) voi johtaa suurempiin kevättulviin. Etelä-Suomessa vastaavasti talviaikaisen valunnan osuus on selvästi suurempi kuin Pohjois-Suomessa.
10 8 Pohjois-Suomi Etelä-Suomi Talvi Kevät Kesä Syksy Talvi Kevät Kesä Syksy Kuva 5 Turvetuotantoalueiden vuosivalunnan jakautuminen vuodenajoittain Etelä- ja Pohjois- Suomessa keskimäärin. 4 VALUNTA 4.1 Ojittamaton alue Ojittamattoman luonnontilaisen suoalueen valuntaa tasaava vaikutus on tutkimuksien mukaan pienempi kuin yleensä oletetaan, eli ns. pesusienivaikutusta ei luonnontilaisilla soilla ole. Ojittamattomilta soilta vesi purkautuu kevättulvan sekä voimakkaiden sateiden jälkeen yleensä hyvin nopeasti, kun vedet löytävät purkautumisreitin alapuoliseen vesistöön. Luonnontilaiset suot voivat leikata valuntahuippuja suoalueiden tasaisuuden ja painannesäilynnän ansiosta, mutta ylivalumatilanteissa suon vedenvarastointitila täyttyy yleensä nopeasti, jolloin huippuvalunnoista voi muodostua suuria. Suon turvetilavuudesta jopa % voi olla vettä, joka pysyy suon vesivarastossa pitkään. Luonnontilaisilla soilla valuntakynnys on korkea. Valuntakynnys tarkoittaa suhteellista korkeusasemaa, joka pohjavedenpinnan on saavutettava, jotta valuma alueelta käynnistyisi. (Päivänen 2007) Pohjavalunta eli pitkän kuivan kauden jälkeen esiintyvä valunta on luonnontilaisilla soilla usein hyvin vähäistä ja voi loppua kesäkaudella kokonaan. Kevättulvan jälkeen vesi poistuu suolta pääasiassa haihtumalla. Luonnontilaisilta soilta suokasvillisuuden kautta tapahtuva veden haihdunta on voimakkaampaa kuin haihdunta vapaasta vesipinnasta. (Päivänen 2007) Pohjois-Suomessa on mitattu luonnontilaisten Vitmaojan (Yli-Ii) ja Joutensuon (Vuolijoki) valuntaa vuosina Siuruanjoen vesistöalueella sijaitsevan Vitmaojan valuma-alue mittauspaikalla on melko suuri turvesoihin verrattuna (13,5 km 2 ). Vitmaojan vertailualue sijaitsee soidensuojelualueella ja suon osuus valuma-alueesta on 72 %. Joutensuon valuma-alueen pintaala on noin 2,1 km 2. Pinta-alaa tarkistettiin tämän tarkastelun yhteydessä ja sitä hieman korjattiin aiemmasta, joka oli 3,4 km 2. Valumat voivat vaihdella suuresti, sekä alueellisesti että vuosittain. Vitmaojalla valumat ovat olleet 2000-luvulla selvästi suurempia kuin Joutensuolla (taulukko 2). Vitmaojalta on kuitenkin mitattu ajoittain poikkeuksellisen korkeita valuma-arvoja, joita ei kaikilta osin ole pidetty täysin luotettavina. Vitmaojan käytöstä turvesoiden taustahuuhtouman laskennassa luovuttiin Pohjois- Suomessa vuonna Joutensuon valumia on aiemmin käytetty Kainuun alueella turvesoiden taustahuuhtouman laskentaan. Keskimäärin koko Suomessa valumat ovat tyypillisesti luokkaa 6 15 l/s km 2 (kappale 3.2). Pohjois-Suomessa valunta on tyypillisesti suurempaa kuin Etelä-
11 9 Suomessa, koska haihdunta on vähäisempää. Vitmaojan ja Joutensuon sijainti on esitetty kuvassa 7. Taulukko 2 Luonnontilaisten Vitmaojan (F = 13,5 km 2 ) ja Joutensuon (F = 2,1 km 2 ) valumat v eri vuodenaikoina. Vitmaoja Joutensuo Vuosi Talvi Kesä Kesä l/s/km 2 l/s/km 2 l/s/km 2 l/s/km ,0 37 8, ,3 2, ,8 3,8 3,1 4, ,6 11 2, ,4 19 6, ,5 keskiarvo 20 6,4 15 4,2 4.2 Metsäojitettu alue Luonnontilaisen suon ojitus laskee välittömästi suon valuntakynnystä, mikä mahdollistaa valunnan nopeutumisen ja pohjaveden pinnan alentumisen. Mitä kapeampi ojituksen sarkaleveys on, sitä enemmän pohjavesipinta ojan lähellä laskee. Suon pinnasta veden haihtuminen (evaporaatio) vähenee pintaturpeen kuivuessa. Ojitusta välittömästi seuraavina vuosina suolta poistuukin enemmän vettä valumalla kuin haihtumalla, päinvastoin kuin luonnontilaisella alueella (Ahti ym. 2005). Sekä vesivaraston lasku että evaporaation väheneminen suurentavat välittömästi ojituksen jälkeen valuntaa ympäristöön. Vesivaraston tyhjentymisellä on merkitystä noin 2 ensimmäisen vuoden ajan ojituksen jälkeen. Ylivalumat ojitetulta suolta ovat sitä suurempia, mitä tiheämpi on ojaverkosto. (Päivänen 2007) Metsäojituksen välitön vaikutus on valuntahuippuja lisäävä, joskin tapauskohtaista vaihtelua esiintyy. Ojituksen vaikutukset valuntahuippuihin riippuvat olennaisesti sateen tai lumen sulamisen luonteesta, ojituksen tehokkuudesta ja kasvillisuudesta, erityisesti puustosta. (Päivänen 2007) Kuvassa 6 on havainnollistettu metsäojituksen kahdentyyppistä vaikutusta alueen ylivalumatilanteisiin Päiväsen (2007) mukaan. Molempia vaikutustapoja voi esiintyä ojitetuilla alueilla eri valuntahuippujen aikaan. Kuva 6 Metsäojituksen mahdollisia vaikutustyyppejä ylivaluntatilanteeseen yksinkertaistettuna Päiväsen (2007) mukaan. Tarkempi kuvaus kts. teksti. Suon valuntakynnyksen aleneminen nostaa pysyvästi alivaluntaa, eli ojituksen seurauksena kuivan kauden valumat kasvavat luonnontilaiseen suohon verrattuna (kuva 6, tilanteet 1 ja 2). Metsäojitukset ovat Seunan (1982) mukaan nostaneet Ranuan Ylijoella talvi- ja kesäalivalumia jopa noin 50 %. Talviaikaisen valunnan kasvu pienensi vastaavasti kevätylivalumaa noin 10 %. Ku-
12 10 vassa 6 tilanne 1 vastaa kyseistä tapausta. Pohjavesipinnan laskiessa pintaturpeen ilmatila suurenee eli vedenvarastoitumistila suolla kasvaa. Veden varastoitumistilan kasvu voi myös leikata valuntahuippuja sekä tasata tulvia lähinnä tulvan alkuvaiheessa ja pienillä ylivalumilla (kuva 6, tilanne 1). Varsinaisina tulva-aikoina ja voimakkaiden sateiden aikaan vedenvarastoitumistila täyttyy kuitenkin nopeasti sekä ojitetuilla että ojittamattomilla soilla. Ojitetuilta soilta vesi pääsee purkautumaan ojia pitkin ympäristöön luonnontilaista aluetta nopeammin. (Päivänen 2007, Sallantaus 1983). Seunan (1982) tutkimuksessa hetkelliset kesäylivalumat nousivat metsäojituksen jälkeen noin 35 %. Kuvan 6 tilanne 2 havainnollistaa tätä vaikutustyyppiä. Alueen vuosivalunta kasvaa ojitusten myötä ainakin aluksi vesivaraston laskun takia. Alatalon (2000) tutkimuksen mukaan ojitukset lisäsivät vuosivaluntaa heti ojituksen jälkeen noin %. Mattssonin ym. (2006) tutkimuksen mukaan metsäojitukset nostivat vuosivaluntaa vain hieman, mutta vaikutus oli pitkäaikainen. Esimerkiksi Suopuron alueella (Sotkamo) metsäojitukset nostivat 1980-luvun alussa vuosivaluntaa edeltävästä tasosta vajaat 10 % (Alatalo 2000). Vuosivalunnan on todettu voivan palata ojituksen jälkeen alkuperäiselle tasolleen vuodessa (Seuna 1982). Ojitetulla suolla puuston kehitys lisää vähitellen alueelta tapahtuvaa haihduntaa. Puuston aiheuttama veden haihtuminen pitää pohjavesipintaa alemmalla tasolla kuin suon ollessa luonnontilassa. Kuitenkin mikäli ojitus on tehty vajaatehoisesti, ojat pääsevät kasvamaan umpeen ja ojitettu suo on karuhkoa rämettä, puuston kehitys ja haihdunta voi ojituksen jälkeen olla hidasta, jolloin suon vesitalous saattaa jo alle 20 vuodessa palata lähelle luonnontilaista. (Ahti ym. 2005) Metsäojien suositeltava kaivusyvyys cm, mutta metsäojat voivat mataloitua suhteellisen nopeasti. Metsäntutkimuslaitoksen pysyvillä inventointikohteilla Pohjois-Suomessa suometsien alkuperäiset uudisojat ovat mataloituneet syvyyteen vuodessa. (Lauhanen & Ahti 2000). Taulukossa 3 on esitetty kolmen pienen valuma-alueen (Kotioja/Ranua, Suopuro/Sotkamo, Pahkaoja/Halsua) valumatiedot 2000-luvulta. Kyseisillä valuma-alueilla ei juurikaan ole luonnontilaisia soita ja turvemaiden osuus valuma-alueista on noin %. Valuma-alueista on metsäojitettu noin 30 %. (Saukkonen & Kortelainen 1995, Alatalo 2000). Valumat ovat vaihdelleet suuresti vuosittain (taulukko 3). Keskimäärin vuosivaluma on Kotiojalla, Suopurolla ja Pahkaojalla ollut l/s km 2 ja kesäaikainen valuma 7 11 l/s km 2. Kesäaikaiset valumat ovat olleet pohjoisessa (Kotioja/Suopuro) hieman suurempia kuin etelämpänä (Pahkaoja), sen sijaan talviajan valuma on etelässä ollut suurempi kuin pohjoisessa. Luonnontilaisten ja metsäojitettujen vertailukohteiden sijainti on esitetty kuvassa 7. Taulukko 3 Metsäojitettujen valuma-alueiden (Kotioja F = 18,1 km 2, Suopuro 1,1 km 2, Pahkaoja 21 km 2 ) valumatietoja 2000-luvulta. Talvi = joulu-maaliskuu, kesä = kesä-syyskuu. (lähde: Ympäristöhallinnon Oiva-tietojärjestelmä) Kotioja l/s km 2 Suopuro l/s km 2 Pahkaoja l/s km 2 Vuosi Talvi Kesä Vuosi Talvi Kesä Vuosi Talvi Kesä , ,2 5,9 11 6,8 3, ,2 7,1 9,1 0,9 5, ,5 1,9 6,0 8,4 1,2 7,4 7,2 4,7 1, ,9 6,1 12 2,4 5,4 9,0 3,1 4, , , , , ,4 2,6 11 6, ,4 2,1 10 7,6 2, , ,4 6, ,7 8, keskiarvo 14 3,2 10,7 12 4,6 7,9 11 6,6 7,0
13 11 Kuva 7 Luonnontilaisten (vihreä) ja metsäojitettujen (punainen) vertailukohteiden sijainti. 4.3 Kuntoonpanovaiheessa oleva alue Turvesuon kuntoonpano turvetuotantoa varten alkaa puuston poiston ja eristysojien rakentamisen jälkeen suon sarkaojituksesta ja vesienkäsittelyrakenteiden rakentamisesta. Kuntoonpanokohteet ovat usein keskenään hyvin erilaisia aiemmasta maankäyttötavasta, suon vetisyydestä ja kuntoonpanotöiden vaiheesta riippuen. Mikäli suo on ollut luonnontilainen ennen sarkaojitusta, vesivaraston tyhjentyminen ojituksen jälkeen voi aiheuttaa huomattavaa lyhytaikaista valunnan kasvua. Edellä (kappaleessa 3.2) kuvatut ojituksen vaikutukset valuntaan ovat voimakkaimmillaan ojitusta seuraavan ensimmäisen vuoden aikana. Luonnontilaisen suon valmistelu turvetuotantoon voi kestää noin 2 3 vuotta, kuitenkin suon kosteudesta, kuivatuksen onnistumisesta ja muista olosuhteista riippuen kuntoonpanovaihe voi mennä nopeamminkin. Liitteessä 2 on kuvattu turvetuotantoalueen kuntoonpanotöiden eteneminen yleisesti. Sarkaojituksen, jossa sarkaleveys on n. 20 m ja ojasyvyys n. 150 cm, vaikutukset suon hydrologiaan ovat voimakkaammat kuin metsäojituksen. Metsäojituksessa sarkaleveys on yleensä n. 40 m ja ojasyvyys vaihtelee yleensä n cm ojan kunnosta ja mataloitumisesta riippuen (Lauhanen & Ahti 2000). Metsäojitusten on todettu nostavan vuosivaluntaa luonnontilaisesta tasosta ojituksen jälkeen noin 10 % (Alatalo 2000), joten sarkaojitus nostaa valuntaa tätä enemmän. Sallantauksen (1983) mukaan turvetuotantoalueiden kokonaisvalunta on lähellä Suomen keskimääräistä kokonaisvaluntaa, mutta ojitettavana olevilla alueilla valuma kasvaa aiemmasta tasosta ensimmäisenä ojitusvuonna noin vuosivalunnan verran (6 10 l/s km 2 ). Huomattava osa valuman lisäyksestä esiintyy kuitenkin jo muutaman ensimmäisen kuukauden aikana ojituksesta, jonka jälkeen keskivaluma palautuu lähelle normaalitasoa. Sallantauksen tutkimusaineiston mukaan ojitusalueilla valumat olivat ojituksen jälkeisenä vuonna keskimäärin noin 50 % suurempia kuin tuotantoalueilla vastaavaan aikaan. Mikäli suo on sarkaojitettu jo vuosia tai vuosikymmeniä aikaisemmin, varsinainen tyhjentymisvalunta on jo tapahtunut heti ojituksen jälkeen ja suo on oleellisesti jo kuivunut. Tällöin varsinaiset kuntoonpanotyöt koostuvat mm. pintakasvillisuuden poistosta, ojien kunnostamisesta sekä vesiensuojelurakenteiden, kokoojaojien, eristysojien ja teiden tekemisestä (liite 2). Pintakasvillisuuden poistaminen vähentää kasvillisuuden kautta tapahtuvaa haihduntaa. Aina selvää muutosta valumatilanteessa ei kuitenkaan havaita. Vuotuisilla sääolosuhteilla on suuri vaikutus
14 12 valunnan suuruuteen. Metsäojitetun tai sarkaojitetun suon valmistelu turvetuotantoon voi kestää 1 2 vuotta, hyvissä olosuhteissa lyhyemmänkin ajan. Turvesuon kuntoonpanovaiheessa tuleva tyhjentymisvalunta on suurimmillaan ensimmäisen vuoden aikana ojituksen alkamisesta ja tyhjentymisvalunnan suuruus riippuu suon kosteudesta. Suoalueen kuivatus turvetuotantoa varten voidaan myös tehdä vaiheittaisena, jolloin suoalueen vesivaraston tyhjentymisvalunta ja tästä aiheutuva vesistökuormitus eivät kohdistu vastaanottavaan vesistöön yhdellä kertaa, vaan ne jakautuvat tasaisemmin useille vuosille. Kokonaisuutena kuntoonpanovaihe kuitenkin aiheuttaa absoluuttisesti yhtä suuren vesimäärän vapautumisen, tehtiin kuntoonpano sitten vaiheittaisena tai yhdellä kertaa. Kuntoonpanovaiheessa olevilla ojitusalueilla valuma on Sallantauksen (1983) mukaan tasaisempaa kuin varsinaisilla tuotantoalueilla, koska ylivalumat ovat pienempiä ja toisaalta alivalumat suurempia kuin tuotantosoilla. Pohjois-Suomessa kuntoonpanokohteilla lähtevän valunnan määrää on mitattu jatkuvatoimisesti lähinnä kesä- ja syyskaudella. Mittauskohteet ovat paria poikkeusta lukuun ottamatta olleet pintavalutuskenttiä tai kosteikkoja. Myös Etelä-Suomen kuntoonpanokohteilta on hyvin vähän jatkuvatoimisesti mitattua virtaamatietoa. Tarkastelussa eivät ole mukana hetkelliset virtaamahavainnot. Tarkasteluaineistosta on rajattu pois sellaiset kohteet, joilla virtaamamittausta ja veden laadun tarkkailua on tehty laskuojapisteellä, koska useimmiten tuolloin ei ole sarkaojitus ollut vielä käynnissä. Näillä kohteilla päästötarkkailupiste on siirtynyt vesiensuojelurakenteelle vasta sen valmistuttua ja varsinaisten kuntoonpano-ojitustöiden alettua. Kuntoonpanovaiheen tarkkailu on viime vuosina ollut usein lisäalueiden tarkkailua, jolloin vesissä on voinut olla mukana myös tuotantovaiheessa olevien alueiden valumavesiä. Taulukossa 4 on esitetty kuntoonpanosoilta mitattuja valumatietoja. Taulukossa tulosten lukumäärä (n) tarkoittaa laskennassa mukana olevien jaksokeskiarvojen lukumäärää. Perustason kuntoonpanokohteita on vähän ja virtaamatietoa on niukasti. Pohjois-Suomen pintavalutuskentällisillä kuntoonpanokohteilla vuosivaluma on ollut keskimäärin noin 23 l/s km 2 ja kesäaikainen valuma noin 22 l/s km 2 (taulukko 4). Kesäaikainen valuma on ollut kuntoonpanokohteilla keskimäärin noin 57 % suurempi kuin tuotantovaiheen pintavalutuskentällisillä soilla (14 l/s km 2, taulukko 6). Etelä-Suomesta oli virtaamamittausaineistoa vain yhdeltä pintavalutuskentälliseltä kuntoonpanosuolta (Nanhiansuo), siellä valumat v olivat kesää lukuun ottamatta suurempia kuin Pohjois-Suomessa keskimäärin. Taulukko 4 Kuntoonpanovaiheen turvesoiden valumat eri vuodenaikoina. n = tulosten lukumäärä. Valuma l/s km 2 Talvi Kevät Kesä Syksy Vuosi Pohjois-Suomi Perustaso keskiarvo 2,0 9,5 9,8 v n Pintavalutuskenttä keskiarvo v min 1,0 13 1,4 0,3 max mediaani 4, n Etelä-Suomi Pintavalutuskenttä keskiarvo , v n Kuntoonpanosoiden valumissa on ollut huomattavaa vaihtelua sekä vuosien välillä että kohteiden välillä. Niillä kuntoonpanokohteilla, jotka ovat olleet ennen kuntoonpanoa pääosin ojittamattomia, valumat ovat olleet keskimäärin noin 25 % suurempia kuin suurimmalta osaltaan
15 13 valmiiksi ojitetuilla kohteilla. Osa kuntoonpanokohteista on ollut kuntoonpanon loppuvaiheessa, mikä on pienentänyt valumia. 4.4 Tuotannossa oleva alue Avoimilta, puuttomilta turvesoilta lumipeite häviää aikaisemmin kuin metsäisiltä alueilta. Kevätvalunta alkaa turvetuotantoalueilla usein muuta ympäristöä aikaisemmin, mikä voi osittain tasata lähivesistöalueen kevätylivaluntaa kokonaisuutena. Turvesuon kuivuminen tiivistää turvetta, mikä heikentää pysyvästi turpeen vedenjohtavuutta sekä vedenpidätyskykyä. (Sallantaus 1983) Kasvittomilta tuotantokentiltä ei myöskään tapahdu kasvien kautta haihduntaa. Sadevesi imeytyy heikosti kuivuneeseen pintaturpeeseen, mikä aiheuttaa sadeveden nopean kulkeutumisen pintavaluntana ojiin. Ylivalumat voivat näin ollen kasvaa tuotantoa edeltävästä tilanteesta. Turvetuotantoalueen sarkaojien kaltevuudella ja vesiensuojelurakenteiden mitoituksella on suuri merkitys valuntahuippujen tasaamisessa. Tuotantoalueiden valumavesien käsittelyssä käytettävät vesiensuojeluratkaisut, kuten päistepidättimet, laskeutusaltaat ja pintavalutuskentät, toimivat hyvin kun virtaamat ovat pieniä ja tasaisia. Ongelmia voi kuitenkin syntyä suurten virtaamahuippujen aikana. Laskeutusaltaissa ja niiden yläpuolisessa ojastossa sijaitsevat virtaamansäätöpadot voivat tasata lyhytaikaisia valumahuippuja jakamalla virtauksen pidemmälle ajalle. Myös vesien pumppaus vesienkäsittelyyn tasaa valumahuippuja jakamalla virtauksen pidemmälle ajalle; jakson kokonaisvalumaa virtaamansäätö tai pumppaus ei pienennä. Pumput mitoitetaan valumalle l/s km 2. Taulukoissa 5 7 on esitetty keskimääräiset valumat Etelä- ja Pohjois-Suomen tarkkailusoilla eri vesienkäsittelymenetelmillä. Taulukoissa tulosten lukumäärä (n) tarkoittaa laskennassa mukana olevien jaksokeskiarvojen lukumäärää. Vuoden keskivalumien laskennassa on käytetty keskimääräisinä vuodenaikojen pituuksina (vrk) seuraavia (kts. kohta 3.2): talvi kevät kesä syksy vuosi Pohjois-Suomi Etelä-Suomi Kuvassa 5 (kappale 3.3) on esitetty vuosivalunnan jakautuminen vuodenajoittain Etelä- ja Pohjois-Suomessa kaikilla vesienkäsittelymenetelmillä keskimäärin. Perustason vesiensuojelulla varustetuilla turvetuotantoalueilla kesäaikaiset valumat ovat olleet Pohjois-Suomessa keskimäärin 15 l/s km 2 ja Etelä-Suomessa noin 10 l/s km 2 (taulukko 5). On tyypillistä, että valumat ovat jonkin verran suurempia Pohjois-Suomessa kuin Etelä-Suomessa, koska haihdunta on pohjoisessa selvästi vähäisempää kuin etelässä. Kuitenkin talviaikainen valunta on etelässä suurempaa. Perustason kohteissa on talven ja kevään osalta mukana myös kemikalointisuot, joilla talvikaudella ei kemikalointi ole käytössä, sekä kohteet, joilla on talvikaudella pintavalutuskenttä ohitettu. Etelä-Suomen virtaamansäädöllisillä kohteilla valumat ovat olleet käytännössä yhtä suuria kuin Etelä-Suomen perustason kohteilla (taulukko 5). Virtaamansäädön periaatteena on tasata suurimpia virtaamahuippuja pidemmälle ajanjaksolle ja pienentää veden virtausnopeutta ojissa. Käytännössä virtaamansäädön vaikutukset valumaan on mahdollista havaita vain lyhytaikaisten valumahuippujen aikana. Jakson kokonaisvaluntaan virtaamansäätö ei vaikuta. Pohjois- Suomessa ei virtaamansäädöllisiä kohteita ole tarkkailuaineistoissa juuri eroteltu perustason kohteista, joten virtaamansäädön tulokset sisältyvät perustason tuloksiin. Erittelemättä jääneitä virtaamansäätöpatoja voi alueella olla runsaastikin, mikä heikentää tulosten vertailua ja vähentää jonkin verran tulosten luotettavuutta. Etelä-Suomen tarkkailuaineistossa virtaamansäädöllisiä kohteita on ollut lähes yhtä paljon kuin perustason kohteita.
16 14 Taulukko 5 Tuotannossa olevien perustason vesiensuojelulla ja virtaamansäädöllä varustettujen turvesoiden keskivalumat Etelä- ja Pohjois-Suomessa eri vuodenaikoina. n = tulosten lukumäärä. Valuma l/s km 2 Talvi Kevät Kesä Syksy Vuosi Perustaso Pohjois-Suomi keskiarvo ,9 minimi 1,3 18 4,3 4,5 maksimi mediaani 8, ,0 n Etelä-Suomi keskiarvo , ,7 minimi 2,1 7,6 0,9 1,8 maksimi mediaani , ,9 n Perustaso + virtaamansäätö Etelä-Suomi keskiarvo ,7 minimi 3,7 9,3 1,9 5,5 maksimi mediaani ,9 n Pintavalutuskentällisillä tuotantosoilla kesän keskivaluma on ollut pohjoisessa 14 l/s km 2 ja etelässä 9 l/s km 2 (taulukko 6). Pintavalutuskentällisiä tarkkailukohteita on ollut Pohjois- Suomessa hieman enemmän kuin Etelä-Suomessa, etenkin kesäaikana. Pohjois-Suomessa kevään valumat ovat olleet kesäaikaiseen verrattuna suhteessa suurempia kuin Etelä-Suomessa, mikä johtuu pienemmästä talven valumasta sekä suuremmasta lumen sulannasta. Etelä- Suomessa valumien vaihtelu pintavalutuskentällisten kohteiden välillä on ollut suurempaa kuin Pohjois-Suomessa. Lähes kaikki ympärivuotisesti toiminnassa olevat pintavalutuskentät toimivat ympärivuotisella vesien pumppauksella, gravitaatiolla toimivia kenttiä on vain vähän. Pumppaus ei kuitenkaan pienennä jaksojen kokonaisvalumaa. Pitkän sateettoman kauden jälkeen kuivat pintavalutuskentät ja muut kosteikot voivat pidättää huomattavasti vettä ennen kuin valumavesiä jälleen purkautuu vesistöön. Pintavalutuskentiltä kasvillisuuden kautta tapahtuva haihdunta voi olla etenkin kesällä merkittävää; vettä voi myös pidättyä käsittelykentillä oleviin painanteisiin. Tämä hieman pienentää pintavalutuskenttien sulan maan aikaisia valumia verrattuna laskeutusaltaallisiin kohteisiin. Kasvillisuuskenttiin sisältyvät tarkasteluaineistossa kaikki kosteikkokäsittelyn muodot, jotka eivät täytä pintavalutuskenttien määritelmää, kuten mm. maaperäimeytys-haihdutuskentät, ruokohelpikentät sekä mitoitusohjeita selvästi pienemmäksi jäävät pintavalutuskentät. Kohteet voivat olla keskenään hyvin erilaisia, mikä vaikeuttaa tulosten vertailua. Mukana on erittäin hyviä kosteikkoja ja toisaalta heikosti toimivia kosteikkoja. Etelä-Suomen alueella kasvillisuuskenttiä on ollut useita myös ympärivuotisessa tarkkailussa, Pohjois-Suomen alueelta kasvillisuuskenttien tarkkailutuloksia on lähinnä kesäajalta ja kohteita on myös Etelä-Suomea vähemmän. Kasvillisuuskentillä kesäaikaiset valumat ovat olleet l/s km 2 eli suunnilleen samaa luokkaa kuin pintavalutuskentällisillä kohteilla (taulukko 6). Etelä-Suomen kasvillisuuskentillä muiden vuodenaikojen valumat ovat olleet pintavalutuskenttiä suurempia. Valumien vaihtelu on ollut kohteiden välillä varsin suurta Etelä-Suomessa, mutta vähäisempää Pohjois-Suomessa.
17 15 Taulukko 6 Tuotannossa olevien pintavalutuskentällisten ja muiden kasvillisuuskentällisten turvesoiden keskivalumat Etelä- ja Pohjois-Suomessa eri vuodenaikoina. n = tulosten lukumäärä. Valuma l/s km 2 Talvi Kevät Kesä Syksy Vuosi Pintavalutus Pohjois-Suomi keskiarvo ,3 minimi 1,7 7,4 1,0 0,0 maksimi mediaani ,1 n Etelä-Suomi keskiarvo , ,9 minimi 3,7 7,0 1,4 4,3 maksimi mediaani , ,5 n Kasvillisuuskenttä Pohjois-Suomi keskiarvo 12 minimi 2,5 maksimi 20 mediaani 11,0 n 13 Etelä-Suomi keskiarvo ,4 minimi 13 4,7 0,1 5,6 maksimi mediaani , ,6 n Valumavesien kemiallinen puhdistus on yleensä käytössä vain sulan maan aikana eli 6 7 kuukauden ajan. Pohjois-Suomessa kemikalointisoita on ollut tarkkailussa 4 kpl ja Etelä-Suomessa (Itä-Suomessa) 5 kpl. Pohjois-Suomessa kemikalointisoilla kesän keskivaluma on ollut noin 9 l/s km 2 ja Etelä-Suomessa 15 l/s km 2 (taulukko 7). Vedet pumpataan kemikalointiin, millä voidaan tasata virtaamahuippuja, mutta käsittelymenetelmä ei sinänsä vaikuta merkittävästi kokonaisvalumaan, joten valumien pitäisi käytännössä olla lähellä perustason soiden valumaa. Kemikalointisoilla virtaamaa on voitu arvioida pumpun käyntitietojen perusteella, mikä voi vääristää keskivirtaamaa ylöspäin. Monella Etelä-Suomen kemikalointikohteella on voinut viime vuosiin asti päästä mittauspisteelle ulkopuolisia vesiä, mikä myös nostaa keskivalumia todellista suuremmaksi.
18 16 Taulukko 7 Tuotannossa olevien kemikaloinnilla varustettujen turvesoiden keskivalumat Etelä- ja Pohjois-Suomessa kemikalointiaikana (kesä ja syksy). n = tulosten lukumäärä. Valuma l/s km 2 Kesä / syksy Kemikalointi Pohjois-Suomi keskiarvo 9,1 minimi 1,7 maksimi 35 mediaani 7,0 n 22 Etelä-Suomi keskiarvo 15 minimi 3,4 maksimi 30 mediaani 15 n 20 5 VEDEN LAATU 5.1 Ojittamaton alue Luonnontilaisilta, häiriintymättömiltä valuma-alueilta epäorgaanisen kiintoaineen ja ravinteiden huuhtoutuminen on yleensä melko vähäistä. Luonnontilaisella suolla vesi virtaa suon pintakerroksissa, missä turve on heikosti maatunutta, ja veteen pääsee liukenemaan vain vähän kiintoainetta ja ravinteita (Klöve 2000). Pohjois-Suomessa veden laatua on mitattu luonnontilaisilla alueilla mm. Joutensuolla (Vuolijoki, F = 2,1 km 2 ) sekä Vitmaojalla (Yli-Ii, F = 13,5 km 2 ). Vitmaojan tarkkailutietoja käytettiin Pohjois-Suomessa vuoteen 2003 asti turvesoiden taustahuuhtouman arviointiin. Vitmaojan valuma-alueen maaperä on runsasravinteinen, mikä nostaa fosforipitoisuutta. Kiintoainepitoisuutta voi puolestaan nostaa uomaeroosio. Taulukossa 8 on esitetty ojittamattomalta luonnontilaiselta alueelta sulan maan aikana lähteneen veden laatutietoja eri tutkimuksiin perustuen sekä luonnonhuuhtouman arviointiin yleisesti käytetyt taustapitoisuudet. Ojittamattomalta alueelta lähteneessä vedessä kiintoainepitoisuus on ollut eri tutkimuksissa Pohjois-Suomessa keskimäärin 2,4 mg/l, fosforipitoisuus 21 µg/l ja typpipitoisuus noin 490 µg/l (taulukko 8). Etelä-Suomessa typpipitoisuus on ollut korkeampi, tosin vertailuaineistoa on Etelä-Suomesta vähän. Eri tutkimuksissa mitatut pitoisuudet vastaavat melko hyvin taustahuuhtouman arvioinnissa käytettyjä taustapitoisuuksia (taulukko 8). Kokonaistypelle käytetty taustapitoisuus on kuitenkin ollut Etelä-Suomessa todennäköisesti liian pieni. Esimerkiksi sadeveden typpipitoisuus on ollut etelässä noin 50 % suurempi kuin pohjoisessa (kohta 3.1). Myös Etelä-Suomessa luonnontilaiselta vertailusuolta lähteneessä vedessä typpipitoisuus on ollut suurempi kuin taustapitoisuus.
19 17 Taulukko 8 Ojittamattomalta luonnontilaiselta alueelta lähteneen veden laatu eri tutkimuksissa keskimäärin Etelä- ja Pohjois-Suomessa sekä taustahuuhtouman arvioinnissa käytetyt taustapitoisuudet. Luonnontilainen kohde Kiintoaine Kok.P Kok.N Viite mg/l µg/l µg/l Etelä-Suomi a Pohjois-Suomi 0, b Pohjois-Suomi 1, c Pohjois-Suomi 1, d Vitmaoja 4, e Joutensuo 4, f keskiarvo Pohjois-Suomi 2, Taustapitoisuudet 2, Viitteet a: Sallantaus 1983; luonnontilainen vertailusuo b: Ahtiainen & Huttunen 1995; 2 luonnontilaista valuma-aluetta c: Alatalo 2000; 4 luonnontilaista turvemaavaltaista valuma-aluetta d: Vuollekoski & Joensuu 2006; 40 luonnontilaista valuma-aluetta e: Vitmaoja vuosi f: Joutensuo kesä Metsäojitettu tai sarkaojitettu alue Metsäojitetulta alueelta lähtevään veteen voi huuhtoutua hieman enemmän kiintoainetta ja ravinteita kuin ojittamattoman luonnontilaisen alueen valumaveteen. Pohjavesipinnan lasku lisää pintaturpeen ilmatilaa. Hapellisessa ympäristössä turpeen hajoaminen kiihtyy, mikä voi lisätä erityisesti typen vapautumista. (Klöve 2000). Kiintoaineen huuhtoutuminen tulvahuippujen aikana voi olla merkittävää ojitusalueelta useita vuosia ojituksen jälkeen (Päivänen 2007). Mattssonin ym. (2006) mukaan turvemaalle tehtyjen ojitusten jälkeen kiintoainekuormat olivat koholla noin 5 vuoden ajan ojituksesta, mutta typpi- ja fosforikuormat olivat pysyneet luonnontilaista suurempina vielä 20 vuotta ojituksen jälkeen. Valumaveden kokonaistyppipitoisuudet eivät kuitenkaan joidenkin tutkimustulosten mukaan kohoa metsäojitusta edeltävästä tasosta. Muun muassa Ahti ym. (2005) ja Joensuu ym. (2006) ovat havainneet kokonaistyppipitoisuuksien olevan ojituksen jälkeen hieman aiempaa pienempiä. Ko. tutkimusten mukaan metsäojitus nostaa etenkin ammoniumtypen pitoisuutta, mutta orgaanisesti sitoutuneen typen määrä pienentyy ojitusten jälkeen, mikä voi näkyä kokonaistyppipitoisuuden laskuna. Mikäli vanhat metsäojat ovat voimakkaasti sammaloituneet, valumavesien pitoisuudet voivat olla myös hyvin lähellä luonnontilaisilta soilta tulevien vesien pitoisuuksia (Ahti ym. 2005). Metsätalouskäytössä olevien alueiden vedenlaatua ja huuhtoumaa vesistöihin on mitattu ja arvioitu useissa tutkimuksissa.taulukossa 9 on esitetty vedenlaatutuloksia eri lähteisiin perustuen. Taulukossa on esitetty myös ympäristöhallinnon pienten valuma-alueiden (kuva 6) vedenlaatutietoja 2000-luvulta. Etelä-Suomessa metsätalouskäytössä olevien alueiden valumaveden mediaanipitoisuudet ovat noin 3,9 mg/l kiintoainetta, 27 µg/l fosforia ja 680 µg/l typpeä. Pitoisuudet ovat hieman pienemmät Pohjois-Suomessa kuin Etelä-Suomessa (taulukko 9, Saukkonen & Kortelainen 1995). Vanhalle metsäojitetulle alueelle (ojituksesta yli 10 v) esitetyt keskimääräiset pitoisuudet ovat jonkin verran suurempia; kyseisessä tutkimuksessa (Joensuu ym. 2006) kuitenkin fosfori on analysoitu suodattamattomasta näytteestä, mikä todennäköisesti nostaa pitoisuutta. Vapo Oy:n turvetuotantohankkeisiin liittyen on otettu useina vuosina ennakkotarkkailunäytteitä hankealueen alapuolisesta vesistöstä. Hankealue on voinut olla joko metsäojitettu tai jo aikaisemmin kokonaan tai osittain sarkaojitettu; täysin luonnontilaisia hankealueita ei ennakkotark-
20 18 kailutuloksista löytynyt. Taulukossa 9 on esitetty keskimääräiset sulan maan ajan tulokset vuosilta sellaisilta ennakkotarkkailupisteiltä, jotka sijaitsevat verrattain lähellä (max 1000 m) turvetuotantoon suunniteltua pääosin metsäojitettua hankealuetta. Tällöin muualta valuma-alueelta tuleva kuormitus vaikuttaa tuloksiin mahdollisimman vähän. Etelä-Suomen alueella sijainniltaan sopivia ennakkotarkkailupisteitä oli 2 kpl ja niiltä oli vedenlaatutietoja vuosilta Pohjois-Suomessa ennakkotarkkailupisteitä oli tarkastelussa mukana 15 kpl, tuloksia oli vuosilta Ennakkotarkkailutulokset ovat taulukoituna liitteessä 3.1. Ennakkotarkkailutulokset ovat olleet samaa tasoa kuin metsäojitetuille alueille tutkimuksissa esitetyt pitoisuusarvot (taulukko 9). Eri tutkimusten sekä ennakkotarkkailutulosten perusteella arvioituna metsäojitettujen alueiden valumavedessä on ollut kiintoainetta noin 3,5 mg/l ja fosforia noin 30 µg/l. Etelä-Suomessa keskimääräinen typpipitoisuus on ollut hieman korkeampi (noin 680 µg/l) kuin Pohjois-Suomessa (n. 610 µg/l, taulukko 9). Koko Suomen keskimääräinen typpipitoisuus on ollut noin 630 µg/l. Metsäojitettujen alueiden valumavedessä pitoisuudet ovat olleet keskimäärin noin 50 % suurempia kuin luonnontilaisten alueiden vedessä. Taulukko 9 Metsäojitetulta alueelta lähteneen veden laatu eri tutkimuksissa sekä Vapo Oy:n ennakkotarkkailutulokset v metsäojitettujen hankealueiden lähellä sijaitsevilta havaintopisteiltä. (n = näytemäärä ennakkotarkkailuissa) Metsäojitettu kohde Kiintoaine Kok.P Kok.N Viite mg/l µg/l µg/l Etelä-Suomi 3, a Pohjois-Suomi 2, a Vanha metsäoj. alue 6, b Kotioja 1, c Ylijoki 2, c Myllypuro 2, c Ennakkotarkkailut: Etelä-Suomi (n = 10) 3, d Pohjois-Suomi (n = 50) 5, d keskiarvo Etelä-Suomi 3, keskiarvo Pohjois-Suomi 3, Viitteet a: Saukkonen & Kortelainen 1995; mediaanipitoisuudet metsäoj. alueelta b: Joensuu ym. 2006; 40 vanhaa metsäojitusaluetta c: lähde: Ympäristöhallinto, OIVA-tietokanta, tulokset d: Vapo Oy ennakkotarkkailut, keskiarvot pisteiltä jotka sijaitsevat enintään n m päässä metsäojitetulta hankealueelta Osa Vapo Oy:n ennakkotarkkailuista on tehty sarkaojitettujen hankealueiden alapuolella. Kaikki kyseiset hankealueet oli sarkaojitettu noin 25 vuotta aikaisemmin, jolloin alueet ovat kuivuneet oleellisesti luonnontilaisesta. Pohjois-Suomessa sarkaojitettuja ennakkotarkkailukohteita oli 9 kpl ja tuloksia käytettiin vuosilta ; Etelä-Suomessa tarkkailukohteita oli 2 kpl ja tuloksia vuosilta Ennakkotarkkailutulokset ennestään sarkaojitetuilta alueilta ovat liitteessä 3.2. Useilla sarkaojitetuilla kohteilla on ollut jo käytössä laskeutusallas vesien käsittelyssä, mikä on osaltaan vaikuttanut veden laatuun. Sarkaojitetuilta alueilta lähteneessä vedessä on ollut koko Suomen ennakkotarkkailutulosten perusteella keskimäärin 7,4 mg/l kiintoainetta ja 77 µg/l fosforia (taulukko 10); merkittävää pitoisuuseroa etelän ja pohjoisen välillä ei ole ollut. Etelä-Suomessa typpipitoisuus (2640 µg/l) on
21 19 ollut Pohjois-Suomea (1907 µg/l) korkeampi, mihin on vaikuttanut mm. suurempi ilman kautta tuleva typpilaskeuma. Koko maassa keskimääräinen typpipitoisuus on ollut vajaat 2300 µg/l. Sarkaojitetuilta alueilta lähtevässä vedessä pitoisuudet ovat olleet selvästi korkeampia kuin metsäojitetuilla alueilla. Taulukko 10 Vanhoilta sarkaojitetuilta alueilta lähteneen veden laatu keskimäärin Vapo Oy:n ennakkotarkkailutulosten perusteella. n = näytteiden lukumäärä. Kiintoaine Kok.P Kok.N n mg/l µg/l µg/l Etelä-Suomi 6, Pohjois-Suomi 8, Koko Suomi 7, Kuntoonpanovaiheessa oleva alue Kuntoonpanovaiheessa valumaveden laatu saattaa heikentyä kuntoonpanoa edeltävästä tilanteesta. Sarkaojitus laskee pohjaveden pintaa, ja kuivatusvaiheen alussa valuntahuiput voivat muodostua suuriksi, mikä voi lisätä kiintoaineen ja siihen sitoutuneiden ravinteiden huuhtoutumista. Turpeen lämpötilan noustessa orgaanisen aineen hajoaminen kiihtyy, ja hapelliseen tilaan muuttuneessa turpeen pintakerroksissa olevat ravinteet liukenevat aiempaa helpommin sade- ja sulamisvesien mukaan. (Klöve 2000) Ojitusten vaikutukset valumaveden laatuun vaihtelevat kuitenkin mm. suotyypistä riippuen, ja pitoisuusmuutoksia ei aina esiinny selkeästi lainkaan tai ne ovat havaittavissa vain jonkin aineen osalta. Sallantaus (1983) totesi tutkimuksessaan, että turvesoilla liukoisen fosforin pitoisuudet olivat korkeimmillaan kesän tai talven alivalumakausina, ja ylivirtaamatilanteissa fosforipitoisuudet olivat alhaisimmillaan. Näin ollen suuremman valunnan aikana veden laatu ei ravinteiden osalta ole aina keskimääräistä heikompi, vaikka huuhtoumat vesistöön kokonaisuutena kasvavatkin ylivalumatilanteissa. Kiintoaineen osalta kuitenkin valunnan suuruus vaikuttaa myös pitoisuuksiin selvästi. Korkeimmat kiintoainepitoisuudet esiintyvät nousevan valunnan sekä suurimpien valumahuippujen aikaan. Pääosa kiintoainekuormituksesta tuleekin varsin lyhyenä aikana. Kiintoaineen mukana kulkeutuu myös ravinteita, joista merkittävimmin fosforia. Kuitenkin mitä korkeampi kiintoainepitoisuus on, sitä karkeammasta aineksesta se koostuu, jolloin se sisältää sitoutunutta fosforia suhteessa vähemmän. (Sallantaus 1983) Pintakasvillisuus poistetaan kuntoonpanoalueelta vasta suon kuivuttua juuri ennen tuotantovaihetta. Kasvillisuus pidättää ravinteita ja kiintoainetta, mikä osaltaan vähentää huuhtoutumista valumaveteen. Kuntoonpanovaiheessa sarkaojien kaivutyöstä aiheutuva kiintoaineen huuhtouma on merkitykseltään melko vähäinen, koska valtaosa kaivutöistä tehdään talvikaudella valunnan ollessa pientä. (Sallantaus 1983) Ojitussyvyydestä riippuu, kuinka suuri muutos ojituksen jälkeen tapahtuu alueen pohjavesivalunnassa. Lisääntyvä pohjavesivalunta voi aiheuttaa mm. veden värin vaalentumista ja ph:n nousua. (Marja-aho & Koskinen 1989) Kuivatusvaiheen alussa vasta käyttöön otetut vesiensuojelurakenteet eivät välttämättä toimi odotetulla tavalla. Esimerkiksi ojitetuille alueille rakennetuilta pintavalutuskentiltä saattaa tällöin huuhtoutua ravinteita vesistöön. Aikaisemmin tehdyillä metsälannoituksilla voi olla vaikutusta valumaveden ravinnepitoisuuksiin. Usein kuntoonpanovaiheen päästötarkkailu on voinut alkaa laskuojan tarkkailulla, mutta tarkkailupaikka on siirretty vesiensuojelurakenteelle sen valmistuttua ja sarkaojituksen alkaessa. Tarkkailuaineistosta on rajattu pois kaikki sellaiset laskuojanäytteet, jotka eivät kuvaa varsinaista kuntoonpanovaihetta. Taulukossa 11 sekä liitteessä 4.1 on esitetty laskeutusaltaallisilta kuntoonpanovaiheen turvesoilta lähteneen veden keskimääräinen laatu eri vuodenaikoina. Pitoisuuksien vuosikeskiarvot on
22 20 laskettu vuodenaikojen pituudella painotettuna. Perustason kuntoonpanokohteilta tarkkailuaineistoa on niukasti, koska valtaosa kuntoonpanosoista on pintavalutuskentällisiä. Etelä- Suomessa laskeutusaltaallisia kuntoonpanosoita ei ole päästötarkkailussa ollut. Kuntoonpanokohteilla vedessä on ollut keskimäärin suunnilleen yhtä paljon kiintoainetta kuin tuotantovaiheen (taulukko 13) soilla. Sen sijaan fosfori- ja typpipitoisuudet ovat olleet kuntoonpanosoilla alhaisempia kuin tuotantosoilla. Talviaikana fosforipitoisuudet ovat olleet korkeampia kuin kesäaikana. Lähes puolet laskeutusaltaallisista kuntoonpanokohteista on ollut lisäalueiden tarkkailua. Joissakin tapauksissa vedet on myös ohjattu samaa reittiä kuin tuotantoalueiden vedet, jolloin pitoisuusero tuotantovaiheen soihin pienenee. Tarkkailuaineiston vähäisyys kuntoonpanokohteilta heikentää kuitenkin tulosten vertailua. Taulukko 11 Perustason vesiensuojelulla varustettujen kuntoonpanovaiheen turvesoiden keskimääräinen veden laatu Pohjois-Suomessa n = näytteiden lukumäärä. Perustaso Kiintoaine Kok.P Kok.N n Kuntoonpano mg/l µg/l µg/l Pohjois-Suomi Talvi Kevät Kesä Syksy Vuosi Taulukossa 12 on esitetty kuntoonpanovaiheessa olevilta pintavalutuskentällisiltä turvesoilta lähteneen veden laatu Etelä- ja Pohjois-Suomessa keskimäärin. Liitteissä 4.2, 4.7 ja 4.9 ovat pintavalutuskenttien tarkemmat tulokset. Pohjois-Suomen alueelta kuntoonpanovaiheen tarkkailuaineistoa on selvästi enemmän kuin Etelä-Suomesta. Pohjois-Suomen pintavalutuskentällisillä kuntoonpanosoilla veden laatu on ollut selvästi parempi kuin perustason soilla. Etelä-Suomessa veden laatu on ollut hieman heikompi kuin pohjoisessa (taulukko 12). Etelä-Suomessa moni pintavalutuskenttä on voitu joutua rakentamaan lähtökohtaisesti heikommalle alueelle, kuten ojitetulle tai pienikokoisemmalle alueelle, jolloin pintavalutuskentän puhdistustehot eivät välttämättä ole yhtä hyviä kuin Pohjois-Suomessa. Pohjoisessa kentät on suurimmaksi osaksi pystytty sijoittamaan hyville, ojittamattomille suoalueille. Etelässä kuntoonpanon tarkkailuaineistoa on kuitenkin vähemmän kuin pohjoisessa, mikä vaikeuttaa tulosten vertailua. Taulukko 12 Pintavalutuskentällisten kuntoonpanovaiheen turvesoiden keskimääräinen veden laatu Etelä- ja Pohjois-Suomessa n = näytteiden lukumäärä. Pintavalutus Kiintoaine Kok.P Kok.N n Kuntoonpano mg/l µg/l µg/l Pohjois-Suomi Talvi 2, Kevät 4, Kesä 5, Syksy 2, Vuosi 4, Etelä-Suomi Talvi 8, Kevät Kesä Syksy 4, Vuosi Pohjoisen pintavalutuskentällisillä turvesoilla kuntoonpanon aikaiset kiintoaine- ja fosforipitoisuudet ovat olleet lähellä tuotantovaiheen (taulukko 15) tasoa, mutta typpeä kuntoonpanosoiden